GUNKUL แจงกังหันลมห้วยบงไม่ได้อยู่พื้นที่ 50 ไร่ที่จะมอบเป็นสาธารณประโยชน์
GUNKUL แจงกังหันลมห้วยบงไม่ได้อยู่พื้นที่ 50 ไร่ที่จะมอบเป็นสาธารณประโยชน์
24 พ.ค. 2559

บริษัท กันกุลเอ็นจิเนียริ่ง จำกัด (มหาชน) หรือ GUNKUL ระบุว่า ตามที่ปรากฏภาพข่าวในรายการ”ข่าวสามมิติ” ถึงกรณีที่บริษัท พัฒนาพลังงานลม จำกัด บริษัทย่อยของ ผู้พัฒนาโครงการโรงไฟฟ้ากังหันลมขนาด 60 เมกกะวัตต์ ตำบลห้วยบง อำเภอด่านขุนทด จังหวัดนครราชสีมา โดยปรากฏภาพข่าวว่า บริษัท อยู่ระหว่างส่งมอบพื้นที่เพื่อเป็นสาธารณะประโยชน์ และอยู่ระหว่างกำหนดแนวเขตร่วมกันกับส่วนราชการที่เกี่ยวข้อง โดยขอเรียนชี้แจงรายละเอียดดังนี้
1) บริษัทย่อยในฐานะผู้พัฒนาโครงการในพื้นที่ดังกล่าว บริษัทฯ จัดซื้อจากเจ้าของโครงการเดิมผู้ได้รับอนุญาตสัญญาซื้อขายไฟฟ้ากับการไฟฟ้าฯ พร้อมที่ดินในรูปกรรมสิทธิ์โฉนดที่ดินจานวน 2,000 ไร่เศษ โดยผ่านการอนุมัติจากที่ประชุมผู้ถือหุ้นของบริษัทฯ
2) บริษัทได้ติดตั้งกังหันลมเพื่อผลิตไฟฟ้าครบแล้วจำนวน 30 ต้น (จำหน่ายไฟฟ้าเชิงพาณิชย์แล้วจำนวน 5 ต้น และอีกจำนวน 25 ต้นอยู่ระหว่างนัดหมายเชื่อมเข้าระบบสายส่งไฟฟ้าเพื่อจำหน่ายไฟฟ้า) โดยมิได้อยู่ในพื้นที่จำนวน 50 ไร่เศษตามที่ปรากฏเป็นภาพข่าวในรายการ “ข่าวสามมิติ”
3) บริษัทมีวัตถุประสงค์จะส่งมอบพื้นที่จานวนดังกล่าวตามที่ปรากฏในรายการ “ข่าวสามมิติ” เพื่อการสาธารณประโยชน์ โดยขณะนี้อยู่ระหว่างการประสานส่วนราชการที่เกี่ยวข้องเพื่อรับมอบและชี้แนวเขตร่วมกันเพื่อจัดทารั้วต่อไป โดยพื้นที่ดังกล่าวมิใช่พื้นที่เพื่อใช้สาหรับการติดตั้งกังหันลมเพื่อผลิตไฟฟ้าแต่ประการใด
4) บริษัทฯ คำนึงถึงสาธารณประโยชน์และผู้มีส่วนได้เสียทุกภาคส่วนเป็นสำคัญ นอกจากนี้บริษัทฯ ยังคงยึดมั่นในการดาเนินธุรกิจตามหลักธรรมาภิบาลอย่างเคร่งครัด